**OBEDY ZADARMO –poskytovanie dotácií na stravu v školskom roku 2021/2022**

Dňa 01.08.2021 nadobudnú účinnosť právne úpravy zákona č. 544/2010 Z. z. o dotáciách v pôsobnosti Ministerstva práce, sociálnych vecí a rodiny SR v znení neskorších predpisov (ďalej len „zákon o  dotáciách“).

Od nového školského roku 2021/2022 novela zákona prináša nasledovné zmeny v poskytovaní dotácií na stravu: **ukončenie plošného poskytovania dotácií** na stravu v základných školách a v poslednom ročníku materských škôl **a doplnenie novej skupiny detí**, ktoré majú nárok na poskytnutie dotácie. Novou skupinou detí, na ktoré bude možné poskytnúť dotáciu na stravu sú deti, ktoré žijú v domácnosti, ktorej členovia si neuplatnili, alebo nemohli uplatniť nárok na daňový bonus. V nadväznosti na uvedené dochádza k **zmene okruhu oprávnených detí:**

* **dotácia sa poskytuje**: v zmysle § 4 ods. 3 písm. a) zákona o dotáciách na každé dieťa, ktoré navštevuje materskú alebo základnú školu a v materskej alebo v základnej škole je najmenej 50%  **detí z domácností**, **ktorým sa poskytuje pomoc v hmotnej núdzi,**
* **dotácia sa poskytuje**: v zmysle § 4 ods. 3 písm. b) zákona o dotáciách na **dieťa**, ktoré navštevuje materskú alebo základnú školu a **žije v domácnosti, ktorej sa poskytuje pomoc v hmotnej núdzi** *(ďalej len „dieťa v HN“)* **alebo** ktorej **príjem je najviac vo výške životného minima** *(ďalej len „dieťa v ŽM“),*
* **dotácia sa poskytuje**: v zmysle § 4 ods. 3 písm. c) zákona o dotáciách na **dieťa**, ktoré navštevuje posledný ročník materskej školy alebo základnú školu a žije **v domácnosti, v ktorej si ani jeden člen domácnosti neuplatnil na toto dieťa nárok na sumu daňového zvýhodnenia na vyživované dieťa, ktoré dovŕšilo šesť rokov veku a nedovŕšilo 15 rokov veku**, žijúce s ním v domácnosti podľa osobitného predpisu1*(ďalej len „deti bez daňového bonusu),* táto skutočnosť sa žiadateľovi podľa § 4 ods. 4 preukazuje čestným vyhlásením.

**Suma dotácie**

* suma dotácie na stravu sa zvyšuje na **1,30 eura za každý deň**, v ktorom sa dieťa zúčastnilo výchovno-vzdelávacej činnosti v materskej škole alebo vyučovania v základnej škole a odobralo stravu;
* za vyučovanie v základnej škole sa považuje aj **individuálne vzdelávanie**, ktoré sa uskutočňuje bez pravidelnej účasti na vzdelávaní v základnej škole.
* Neuplatnenie si nároku na daňový bonus **rodič preukazuje žiadateľovi čestným vyhlásením**, že ani jeden člen domácnosti si daňový bonus neuplatnil. V tejto súvislosti uvádzame, že ak by si v čase poskytovania dotácie na stravu uplatnil zákonný zástupca dieťaťa, resp. fyzická osoba, v ktorej starostlivosti je dieťa, daňový bonus, je povinný o uvedenom školu bezodkladne informovať s tým, že si musí byť vedomý právnych dôsledkov nepravdivého vyhlásenia (trestný čin podvodu podľa § 221 zákona č. 300/2005 Z.z. Trestný zákon v znení neskorších predpisov) a povinnosti vrátiť všetky finančné prostriedky poskytnuté na toto dieťa ako dotáciu na stravu.

**K poskytnutiu dotácií na stravu je nevyhnutné predložiť**:

* **potvrdenie,** že dieťa žije v domácnosti, ktorej sa poskytuje **pomoc v hmotnej núdzi**,
* **potvrdenie**, že dieťa žije v domácnosti, ktorej **príjem je najviac vo výške sumy životného minima,**
* **čestné vyhlásenie** **o neuplatnení** nároku na zvýšený daňový bonus (*Vzor čestného vyhlásenia je v prílohe*).